
i de casatorie. 


uni, 2 Noemvrie, ? 
au sărbătorit a 40-a aniversare a căsăto- 
riei Lor. 

Cu acest prilej au primit numeroase seri- 
sori şi telegrame de felicitare din ţară și străinătate. 

La orele 12:/, din zi, Maiestăţile Lor au primit 
pe d-l prim-ministru care, prezentând Reginei un 
frumos buchet de flori, a adresat felicitări si urări 
în numele consiliului de miniștri. 

In urmă, Suveranul și Regina au primit Casele 
Lor civile si militare, în numele cărora d-l I. Ka- 
linderu a rostit următoarea cuvântare: 

Sire, 
Prea Gratioasä Regină, 

Nespus de prețioasă este aniversarea de astăzi, care amin- 
teste Maiestăţilor Voastre 40 de ani de fericită împreună, 
viețuire, iar supușilor Voşirı ziua în care s'a împlinit încă 
una din dorințele națiunii. 

In această zi, îndoit de însemnată, binevoiaseă Maie- 
statile Voastre a-mi permite să îndeplinesc sarcina, ce mi-au 
dat credincioşii Vostri slujitori, de a depune la picioarele 
Voastre prea respectoasele noastre felicitări. 

Sire, 
Prea Graţioasă Regină, 

Aducându- Vă viile noastre urări, ne facem nu numai 
o datorie sufletească către Maiestăţile Voastre, ci şi către 
fară, pentru care serbarea de azi înfățișează simbolul unirii 
ei cu Dinastia. 

Ca unii cari am avut fericirea a Vă apropiă, ştim, mai 
ales, cu câte greutăţi şi piedici au avut Maiestăţile Voa- 
stre de luptat, căci progresul făcut de patrie este evident 
și simţit de toți. Tara e recunoscăloare Maiestäfilor Voa- 
stre pentru neatârnarea si fala la cari afi ridicat-o, cu a- 

julorul Milostivului Ziditor; iar Istoria va înregistrà cu 
litere de aur măreața operă ce V'a fost ursit să împliniţi. 

Paginile glorioase ale vieţii românești din acești 43 de 
ani, vor amint viitorimii cât de muli Maiestățile Voastre 
Și-au unit cugetările şi fäptuirile cu idealul poporului român. 


M. S. Regele Carol în 1869. 


Fiecare faplă, fiecare pas înainte ce s'a săvârșit, va măr- 
turisì pururea bărbăţia și înțelepciunea Voastrd, Sire, care, 
ca şi Frideric al II-lea, ați dat pilda celui dintâiu servi- 
tor al Statului; va amint înălțimea de cugetare, bunăta- 
tea și dragostea Voastră, Prea Graţioasă Regină, care, cu 
cuvântul și cu pana măiasiră, ați slävit simfirea română 

și datinele strumoșești si ați sadit ge rodit în inimile tutu- 
ror iubirea de fară si de neam. 

Din adâncul inimei dorim Maiestäfilor Voastre să ajungă 
nunta de aur și să se bucure încă multă vreme înainte de 
tot fericitul bine trupese şi sufletesc. Fie ca Pronia, care a 
binecuvântat munca Voasträ de până acum hărăzind Ma- 
iestáfilor Voastre serbări atât de mândre şi de rari, ca cea 
de astăzi, să îmbogăţească totdeauna viața Voastrd cu fapte 
măreție. 

Inâlțăm asemenea rugi fierbinţi către Cel- A- Tot- Puternic, 
care s'a arătat îndurdtor către poporul român, să-l aibă în 
sfânta sa pază si să reverse binefacerile sale asupra lui 
și a Dinastiei române, până la sfârşitul veacurilor. Insu- 
flețiţi de aceste sentimente si pătrunşi de nestrămutat devo- 
tament, slujitorii Vostri Vă roagă totdeodală a primi, ca 
prinos de adâncă recunoştinţă, aceste două amintiri pe cari 
sunt turnate Augustele Voastre chipuri. 

Să trăiţi, Sire! 

Să trăiţi, Prea Grafioasà Regină ! 

Trăiască Dinastia Română! 

M. S. Regele, primind darul, a mulţumit caldu- 
ros, zicând că dorinţa Sa cea mai mare este ca 


restul vieții Sale să-l închine binelui obstesc gi mă- 
ririi Patriei. 


In amintirea lui Mihaiu Vodă. 


hail, cade anul acesta în duminica în care apare 
No. 6 al Revistei noastre. 
Ne folosim de acest prilej pentru a reaminti fi- 
gura acestui mare Voevod, care cu sabia-i vitează, 
s'a impus admiratiei vecinilor şi chiar statelor mai depăr- 
tate şi a ajuns să închege într'un singur trup pe Românii 
din 'Ţara-Românească, din Moldova şi din Transilvania. 

«Pe când un lung şir de predecesori ai săi—zice d-l Al. 
«Xenopol 一 nu sunt decât nişte jucării în mâinile împăra- 
stiilor vecine, ale Turcilor, Ungurilor sau Germanilor, Mi- 
shaiu Viteazul, cum apare pe scenă, determină el şirul îm- 
«prejurărilor, concentrează asupra lui privirile lumii poli- 
«tice, devine un factor însemnat în evoluţiunea istorică a 
«timpului său. Din lut, poporul român devenise iar om, a- 
stins de degetul dătător de viaţă al acestui erou. 

«La începutul carierei sale, el voiă să scape ţara Munte- 
«nească de ingrozitoarea ingenuchere în care căzuse faţă 
«cu împărăţia otomană, gând mare şi nobil, căci năzuiă în 
«cotro au tins toate sufletele mari, dela robie spre libertate.» 


IIs de 8 Noemvrie, ziua sfântului Arhanghel Mi- 

Dacă ar fi găsit in vecinii săi creştini nişte tovarăşi de 
luptă cari să-i dea mâna cu bună credinţă şi sinceritate, dacă 
ei n’ar fi urmărit şi mar fi uneltit pierderea lui, desigur că 
Mihaiu ar fi sdrobit cu adevărat puterea turcoască. 


Mihaiu Viteazul, 


Imprejurările însă au hotărît altfel. După ce a învins pe 
Turci de mai multe ori, a fost silit să se împace cu ei pen- 
tru a-şi asigură liniştea în părţile celelalte şi această liniște 
a plătit-o cu lupte şi mai strașnice, cu silinte mai presus de 
forţele omenești. 

Strălucirea i-a fost mare, 


«Acel căpitan — zice Bălcescu — care umblă şi isbeste cu iuteala 
trăsnetului, acei minunaţi ostași cari sufer în tăcere marsurile cele 
mai repezi, osteneala si foamea cumplită, trăind numai de entusiasm 
şi deglorie, bätându-si joc de puterile naturii, ca și de ale oamenilor, 
acea bună rândueală, acea disciplină şi jerfirea ce ei păstrase 

în acea campanie, toate strälucitele triumfuri cari încununară 
strădaniile lor fură glorificate şi trâmbitate în toate părţile. 
Veacul nu aratase încă în Europa o asemenea armie nici un ase- - 
menea general. In toate părţile se zicea că Mihaiu a coprins Ar- 
dealul în unsprezece zile si Moldova numai în opt. Toţi dușmanii 
săi se îngroziră. Ei se incredintara că singuri nu pot face ni- 
mic împotrivă-i, ci numai coatizându-se toţi impreuuă. 


Lupta dela Călugăreni. 


«Mihaiu ajunse acuma în culmea gloriei si a măririi ce el vi- 
sase. Abia cinci ani trecuse decând el trăsese sabia spre a apără 
tara sa de tirania turcească şi printr'o mulţime de eroice trium- 
furi, respinsese potopul turcesc departe de dânsul şi de întreaga 
Europă creștină. Nu numai atât! El voise a-şi crea o patrie mare 
pe cât ţine pământul românesc şi norocul ajutându-l, în câtevă 
luni, si Ardealul si Moldova sio parte din Banat sunt unite cu 
tara Românească. Rămăsese numai Timişoara cu ţinutul ce se 
afla sub Turci și Oradea-mare cu părţile orientale ale Ungariei 
pe care el le cereà dela împăratul, cu dreptul că ele fac parte 
din Ardeal, precum fusese si sub Sigismund Bathori. Aceste 
mici ţinuturi dobândite, unitatea naţională ar îi fost completă, 

Independenţa absolută ar fi urmat fără îndoială. Mihaiu rea- 
lisase acum visarea iubită a Voevozilor celor mari ai Românilor. 
Acum Românul s'a înfrățit cu Românul, si toţi au una şi aceaş 
patrie, una şi aceas cârmuire naţională, ast-fel precum ei n'au 
fost din vremile uitate ale vechimei». 


Dar această strălucire a fost numai vremelnică. 

Cuceritorul Ardealului și al Moldovei, acela care scutu- 
rase jugul turcesc şi făcuse să ajungă faima vitejiei sale 
până în depărtatele ţinuturi ale Asiei, învins în lupta dela 
Mirisláu, vede pălind steaua care-i condusese pașii. Izbânzile 
ce dobândi mai în urmă fură neindestulătoare să întoarcă 
pierderea şi de aci urmează zilele de cădere. 

Si totus poate că nişte silinte supraomenesti ar fi fost în 
stare să-i redeă măcar o parte din ceeace pierduse, dacă 
lovitura mişelească nu i-ar fi ridicat viaţa... 

Astfel a fost epoca lui Mihaiu. Iată cu ce vorbe o carac- 
terizează Marele Bălcescu : 

Timpuri de aducere aminte glorioasă ! timpuri de credinţă si 
de jertfire ! când părinți noştri, credincioşi sublimi, ingenuchiau. 
pe cåmpul bătăliilor, cerând dela Dumnezeul armatelor laurii 
biruintei sau cunună martirilor, şi astfel îmbărbătați ei näväleau 
unul împotriva a zece prin mijlcoul vräsmasilor, şi Dumnezeu 
le da biruința, căci el e sprijinitorul pricinilor drepte, căci el 
a lăsat liberlatea pentru popoare şi cei ce se luptă pentru liber- 
tate, se luptă pentru Dumnezeu ! 

Mostenitori ai dreplurilor pentru păstrarea cărora părinţii 
noștri sau luptat atâta în veacurile trecute, fie ca aducerea 
aminte a acelor timpuri eroice să desteple în noi siünfämântul 
dorinței ce avem da pästrà şi d'a mări pentru viilorime această 
prelioasă moştenire ! 


Scrisori către Redactie. 


Inaintez odată cu această suma de lei cinci, costul revistei «Albina» 
pe anul al 13-lea. Vă rog bine-voiti a-mi trimite si numerile din urmă, 
Sunt foarte satisfăcut de această frumoasă revistă și nu voi să o pără- 
sesc în nici un caz, căci are multe lucruri folositoare într’însa şi inte- 
resante. Pentru care urez conducătorilor ei viaţă fericită şi îndelungată. 


Cu prufund respect, Ştefan D. Popescu. 
Cântăreț parohia Mălurile Com. Hängulegti Jud, R, Sărat. 


Domnule Administrator, 


Este mie numărul revistelor, cari ajung la existenţa 』nepretuitei har- 
nice «Albina». Ea este hrana sufletului pentru orice om. Aceasta a fă- 
cut să se păsească numere din Albina şi în coliba cea mai săracă. 

Azi v'am trimes cu mandat postal suma de cinci lei, abonamentul 
meu pe anul XIII, 1909—1910, Oet. 20, la revista d-v. «Albina». 


Vă salut cu respect, St Popescu. 
Instit. com. Ceacu, jud. Ialomiţa. 

Scrisoare dín Danemarca. 


Copenhaga 20/X 1909. 


lubite Domnule, 


Am urmărit eu drag, deaici, din Danemarca, unde mă 
găsesc pentru instalarea fiului meu la învățătura practică 
și teoreticà a agriculturii şi gospodăriei daneze, discufiu- 
nile luminoase si înălțătoare din congresele regionale ale 
băncilor noastre populare. 

De mult aveam credința că mântuirea poporului ne va 
venă dela băncile si cooperativele populare: acum, de când 
sunt în Danemarca, și am văzut rezultatele uimitoare ce 
au dat aceste institufiuni, în această de Dumnezeu blagos- 
lovită fară, m'am întărit şi mai mult în convingerea ce 
aveam. 

Am vizitat gospodării de ale marilor proprietari (până 
la 500 ha); de ale proprietarilor mijlocii (proprietari, 
țărani fruntași, burghezi rurali, chiaburi, eu 25—35 ha), 
și de ale micilor gospodari (hansmani, care au fost împro- 
prietăriți prin lege specială cu DI. — 3 ha.) 

Lăsând la o parte marea proprietate; în gospodăriile 
mijlocii am găsit ecarete înzestrate cu tot ce trebue gospo- 
dăriei, câte o moară de vânt sau manej cu cai pentru di- 
feritele trebuinte: pompat apă, treerat, măcinat, tocat fu- 
raj etc; curte pavală, grădină superbă de legume, pomi 
și flori; groapă de gunoi zidită; grajduri simentate, sure 
cu poduri înalte pentru păstrat cereale și nutrefuri. Apoi 
în grajd între 15 —25 vaci cu lapte; 4—6 cai de muncă, 
40— 60 porci la îngrăşat pentru vânzare; viței, oi, gâște, 
gaini. 

La gospodăriile mici țărănești (hansmani) casele cu 4 
odăi, bine mobilate şi perfect curate. In grajd 3 —6 vaci 
eu lapte, 6—10 porci, 2 cai de muncă, viței, câtevă oi, 
gâste, găini ete. Gospodarii unii arau îngropând gunoiul 
împrăștiat pe ogor; alții treerau cu manej cu un cal; alții 
culegeau sfecla, cartofii etc., si le puneau la magazie sau 
la groapă. Curte curată; grădiniță cu legume si flori. 

Am vizitat apoi lăptării cooperative (toate sunt coopera- 
live). 

Am rămas uimit, dar absolut uimit de roadele nepre- 
tuite ce poate da munca ordonată și asociațiunea cinstită. 

Nu zie ba, sunt si condifiunile climaterice prielnice ; ajud 
mult şi pieata de desfacere vecină, Londra, dar fără cele 
două însușiri așă de caracteristice Danezului, nu s'ar fi 
ajuns la așă rezultate extraordinare; căci vizitând şi tår- 
gul săptămânal (Mercuri — Joi) din Kopenhaga m'am cre- 


zut într'o adevărată expoziţie de animale. 


+ * 
* 

Buimaeit de toate cele ce văzusem, îmi dam cu socoteala 
că aicea trebue să fi fost de când lumea asà; si totus, vi- 
zitând după îndemnul tânărului G. Lupu, valorosul şi 
singurul student român dela Academia regală de agricul- 
tură din Kopenhaga, căruia îi datoresc toate aceste con- 
statări minunale, vizitând, zic, și Muzăul Istorie al Dane- 
mareei, din vecinălalea Kopenhagei, si văzând gospodăriile 
de odinioară, tare asemănătoare cu ale noastre, mi s'a în- 
tarit credința că putem ajunge şi noi la ce au ajuns da- 
nezii, cunoscându-i şi imitându-i. 

Acești țărani fruntaşi si codasi, dar toți domni multumifi 
pe avutul lor, fac tăria Danemarcei, care a avut curajul 
si îl va aveà ori când să dea piept cu Prusia! 

Românii, care vor sau care au datoria să vadă poporul 
cel mai mulfumt în țara lor mănoasă şi numai a lor, sd 
vie în Danemarca, s'o cunoască bine, căci ea toată, cu toate 
dusulele ei, este cea mai înaltă şi mai folositoare școală 
de gospodărie rurală si de conștiință naţională; să ia cre- 
dinfa, răbdarea şi buna rânduială dela acești oameni si 
să le ducă în patria noastră şi vor bine merită dela Patrie. 


Ing. Scutaru. 
ーー で の G で 2 で 5③⑤ ど ーーーーー 


Cuvântare contra sinuciderei. 


«Nu ştiţi că sunteţi casa lui Dum- 
nezeu ei Duhul lui Dumnezeu locu- 
este in voi ? 

Dacă cinevà strică casa lui Dum- 
nezeu, pe acesta Dumnezeu îl va 
strică, pentrucă casa lui Dumnezeu 
este sfântă, cum sunteţi voi sfinţi.» 

(I Cor. C. 3. 16.17.) 


Cinstifi creştini, 


Dela un timp încoace, vestile triste ce auzim, ne fac sä cre- 
dem că oamenii s'au cam înstrăinat dela voea lui Dumnezeu. 

Pare că li s'a turburat mintea şi s'a înrăit inima, căutând 
să părăsiască viața pământească, nedându-si seama de soarta 
lor, nefiindu-le milă de cei rămaşi cu jalea şi amărăciunea în 
suflet. 

Decând există lumea nu s'a auzit ca un om care träeste în 
necredintä, să fie si liniştit în cugetul său si deci fericit. Si 
atunci, ne putem da seama de cauza comună a nenorocirilor 
de astăzi, care nu este decât necredinta religioasă. 

Cu cât omul se depărtează dela voea lui Dumnezeu, cu atât 
devine mai crud, mai barbar chiar cu sine însuş. 

Si din contră, cu cât omului îi place să se gândească la Dum- 

nezeu, să-şi dea seama despre datoriile ce are față de El, față 
de sine Si de societate, cu atât omul este mai demn, mai cin- 
stit, mai moral. 

De îndată ce mintea omenească este lăsată in voea sa, fără 
nici o călăuză sfântă, ea rătăcește, își schimbă ideile despre 
Dumnezeu. 

Şi atunci, credinţa religioasă într'un singur Dumnezeu, este 
înlocuită cu necredinta şi deci numărul crimelor sporeşte. 

Ni se umple sufletui de groază, când cetim sau auzim că ti- 
nerii dela o vreme încoace, se sinucid cu o nepăsare ca de ne- 
bun. Şi se tot întinde ca o boală molipsituare această crimă, 
şi oricât am căută să aflăm cauzele ca să le înlăturăm, nule 
putem află in amănunţimi la fiece om în parte, căci e greu 
lucru ca să se cunoască cinevà pe sina însu-şi, cu atât mu mult 
alții ; şi de aceea, în fata nedomiririi zicem că a fost nebun 
sau cine ştie ce cauză nacunoscută a fost la mijloc. (1). 

Dar pe când pentru nebuni se fac sanatorii, pantcu cei cri- 
minali se iau măsuri de îndraptare, pentru sinucigaşi ce se face? 
Nimic, fiindcă nu ei mai trăesc. Şi atunci se înţelege dela sine 
că trebue să se înlăture răul pentru cei cari trăesc, pentru a 
nu se amăg! de diavol, convingându-i în deajuns despre mări- 
mea Si responsabilitatea nespusă a păcatului sinuciderei, cum 
şi despre remediile sau căile de îndreptare a răului ce bântue. 


L. 


Sinuciderea este unul dintre cele mai mari păcate care aduce 
după sine nu numai perderea trupească, dar mai ales pe cea 
sufletească. Si ca să ne facem o idee despre mărimea şi urmă- 
rile grave a'e acestui păcat, să no gândim că el nu se iartă 
nici în lumea aceasta şi nici în cea viitoare. Şi nu se iartă, 
pentrucă omul dacă se omoară, când mai are timp de pocăință? 
Cum st când se va pocăi omul, când nu mai are viață în tru- 
pul cu care a petrecut împreună ? 

Dar sa vodem mai lămurit, de câte ori este vinovat sinuci- 
gaşul ? 

El păcătueşte faţă de legəa naturală sau a firii, născută de 
Creator în mintea omului. 

In lumea animală în genere, Creatorul a pus legea conservă- 
rii individului si a speciei. Această lege se observă în instinc- 
tele animalelor, si niciodată nu Sa Vazut un dobitoc sä se o- 
omoare. Cum dară omul, coroana creatiunii care are judecată, 
rațiune ce-l îndeamnă să-şi păstreze sănătatea prin orice mij- 
loace, să se arate prin sinucidere mai pe jos decât animalele 
necuvântătoare ? 


(1) A se vedea pe larg: Sinuciderea, cauzele si remediile ei de Ioan 
Popescu. Buc. 1897. 

O omidă, care traeste prin frunze, umblă prin mii de foi, 
răbdătoare, până ce găseşte ce-i trebue de mâncare ; iar omul 
la cea mai mică neliniste să să desnădăjduiască, să-și piarză 
răbdarea si statornicia in mijlocul greutăților vieţii? Oare nu 
se arată pe sine mai prejos de cât celelalte vieţuitoare ? 

Omul trăeşte în lume pentru un scop ` pentru îndeplinirea 
datoriilor sale morale faţă de stăpânul său, Dumnezeu, îndepli- 
nind voea lui ; şi apoi, pentru fericirea sa individuală, a fami- 
liei şi a societăţii în care trăeşte așteptând räsplätirea ostene- 
lilor sale, fie în lumea aceasta, fie în cea viitoare. 

Prin urmare toată lupta, ce trebue s'o dură omul în acest 
scop, formează pentru el o datorie, și sentimentul datoriei îl 
deosebeşte de animale, şi nu odată se zice despre un om, care 
se luptă cu greutăţile vieţii şi nu se dă învins, că este om cu 
demnitate morală. 

Vie boala, durerea, sărăcia, exilul şi moartea, co sunt lucruri 
indiferente, zice un înţelept, Seneca, dar nu mă voiu ucide pen- 
tru a pune capăt durerilor mele, pentrucă a vol să fac asà În- 
soamnă a fi un laş. 

Sinuciderea este o crimă îngrozitoare şi faţă de Dumnezeu, 
Creatorul nostru. El ni-a dat viaţă si noi nu suntem stăpâni 
pe ea ca să ne-o rid'căm, după cum nu suntem liberi de a vol să 
existăm sau de a începe să fim prin noi înşine şi Dumnezeu 
ne dă viaţă şi tot El o ridică fără voea noastră. N-i am dori 
să mai trăim, căci e dulce viața. şi cheltuim avero pentru a ne 
prelungi viaţa, dar nu putem face aceasta, mai mult decât îi 
este dat omului să trăească. 

De aceea, legea morală condamnă sinuciderea, privind-o ca o 
despretuire a Binefăcătorului nostru, ca o jignire nespus de 
mare adusă înțelepciunii şi sfinteniei dumnezeesti, ca o lovire 
în drepturile altuia. 

Mântuitorul lumii, Domnul nostru Isus Hristos, întrebat find 
de un legiuitor, ce să tacă. pentru a moşteni viaţa ve;nică, El 
îi răspunde ` „Să nu ucizi.“ Prin urmare, dacă cel ce ucide pe 
altul păcătueşte grav, cu atât mai mult pacatueste şi e vinv- 
vat de pedeapsă veşnică acela care îşi ridică fără nici un drept 
viaţa. 

Noi avem datoria de a preamări pe Dumnezeu, în trupul şi 
în sufletul nostru, iubind pe Dumnezeu şi deci, îndeplinind po- 
runcile sale Suntem cu trupurile ca nişte biserici, în care 
trebue să domnească gândul cel bun. 

„Si dacă cinevă strică casa lui Dumnezeu, pe acesta Dumne- 
zeu îl va strică, pentrucă casa lui Dumnezeu este sfântă, cum 
sunteţi voi sfinţi“, ne spune Sf. Apostol Pavel (| Cor. Ill. 17). 

Deci. este un act mai mult, decât criminal, când se omoară 
cineva lovind în dreptul ce aparţine lui Dumnezeu care ne-a 
dat viața spre a ne folosi de ea. 

Pentru aceea la toate popoarele s'au disprețuit sinucigaşii, iar 
sfânta noastră biserică mare rugăciuni pentru -sinucişi, şi se 

permite înmormântarea religioasă numai în cazul când s'a con- 
statat bine că persoana a fost nebună într'adevăr. 

Dar gravitatea faptului se resfrânge şi asupra vieţii viitcare. 
Viaţa pământească este sbuciumată de multe greutăţi, prove- 
nite fie din cauza noastră, din neprevedere, uri alte cauze cari 
ne aduc suferinţe. Dar necazurile, suferințele au şi ele un scop— 
încercarea sau pedepsirea noastră — din partea lui Dumnezeu. 
Dar în lumea pământească s'a sfârşit totul? Pe dată ce mor- 
mântul s'a închis, s'a isprăvit orice altă lume ? Nu, căci religiunea 
nvastră ne învaţă despre o altă viaţă, ce urmează după moar- 
tea trupească, viaţă viitoare, unde omul va fi răsplătit pentru 
faptele sale, unde dreptul se va bucură pentru ostenelile sale 
de fericirea cerească, iar cel păcătos se va osândi în focul ia- 
dului. — Este un loc, este un Dumnezeu, care răsplăteşte fap- 
tele sufletului nemuritor. 

Este un judecător sfânt, şi drept, care stie toate cele fäptu- 
ite în ascuns, noaptea şi ziua, şi niciodată nu se înşeală. Ochiul 
său pătrunde în sufletul vostru, vorea lui Dumnezeu, Constiinta 
noastră trează) ne spune mereu : luptati şi nu vă desnädäjduiti 
în ajutorul lui Dumnezeu ; Înbärbätati-vä, că veţi îmvinge 
toate greutăţile ce se pun în calea virtuţii, şi după luptă vine 
și răsplată. 

Uşor lucru e a-şi sbură cine-va creerii, dar trebue gândit mai 
înainte, că se distruge pentru vesnicie, şi moartea nu-i mai 
îngădue să se reîntourcă iarăşi la viaţă. 


Dar nu se sfârsesc aci urmările sinuciderei, ci să vedem că 
si faţă de familie, de societate, din care face parte ca flintá so- 
cială, este răspunzător un sinucigaş, 

Intr'adevăr, este o ruşine pentru familie asupra căreia iasă 
doliul si jalea, ruşine, ce nu şterge nicio dată, pentrucă se po- 
meneste din neam în neam, rămâind dezonorată prin fapta si- 
nucigasului. El lasă pe părintii cari lau crescut cu durerea în 
suflet, lipsiţi de sprijin şi mângâere la bătrânețe; lasă poate, 
o soţie cu copii în voea întâmplării, uitându-şi iubirea părin- 
tească faţă de ei, uit&ndu-si cele mai sfinte datorii de împlinit. 

Dar chiar dacă mare familie cineva, şi mar ave datorii de 
îndeplinit faţă de ea, totus omul träeste în societate, unde are 
drepturi şi datorii. Datoria şi dreptul sunt două idei ce se leagă 
una de alta. Omul ca ființă socială, este dator, din punct de 
vedere moral, a lucră pentru bunn stare a semenilor săi. Omul 
nu este numai al său ori al familiei, ci este membru şi al so- 
cietätii, şi cine fuge dela datoria către societate, dă rău exemplu 
de lasitate. 

Ce sar face omenirea, ce am ajunge nci, dacă sinucigaşului 
Lena încredinţat un post şi l-ar părăsi, lăsându-ne în voea în- 
tâmplării ? Fiecare om este ca un soldat al societăţii, a- 
vând partea sa de lucru pentru binele obştesc, şi dacă fie- 
care am face ce am vrea, netinând seama de binele co- 
mun, atunci pentruce neam adunat în societa:e? Care este 

scopul societăţii, decât de a ne ajută unul pe altul? Si întru 
cât sinucigaşul dezertează dela îndeplinirea datoriei, cunoscuţii 
lui rămân înmărmuriţi, plini de groază de impresia rea ce lasă 
şi nu se găseşte nimeni care să aprobe fapta sinuciderii. Căci, 
cine este omul acela, care să zică: nu sunt folositor cu nimic 
societății! O vietate cât de mică si tot face un serviciu, dar 
un om? Cine poate să zică. că e singurul nenorocit pe pământ 
fără ajutor? Cine va zice că trăind, e o povară pentru familie, 
încât, trebue să moară mai de vreme? Nimeni din cei întelepti, 
nu vă zice aşa, din două puncte de vedere: Intâi, pentrucă chiar 
atunci când cineva «ste în lipsă, suferinţă, ori neputinţă, cei 
mai de aproape ai lui, ori caritatea publică, pentru un om cinstit, 
care a adus folos societăţii, are datoria de a-l ajută. Şi al doilea 
pentrucă nimeni nu va puteă zice, că e singurul nefericit pe 
lume, ci se vă găsi cineva, care să-i deă o mângâere, o îmbăr- 
bătare, un sfat, un ajutor. 

lată urmările grozav de-rele şi înfiorătoare ale ucigașului, 
iată vinovăția lui de mii de ori, înaintea căreia mintea rămâne 
gânditoare. întrebându-se: ce a avut, de a făcut aşa? Nu ar fi 
nici un mijloc de înlăturare a răului sinuciderei? 


(Va urmă). 
D I. 1. P. 


Nunta feciorului de împărat cu luna 
— Poveste (1). — 


Dar în ce parte de lume să apuce el, suflet bă- 
tut de gânduri gi lipsit de orice dragoste, decât 
după alt sälas? 

Si a ajuns întrun târg. Aici, pe când mâncà la 
o erâsmä, auzì vorbindu-se că soarele de aceea 
nu mai moare si e veşnic tânăr şi frumos unde 
se spală dimineața, cu apă vie dintro fântână 
ce o are înaintea casei. Ba încă acuma vrea să 
se însoare să ia de nevastă De soră-sa, Luna, si că 
ea nu vreà să se ducă în ruptul capului după el, 
ci zice că nu se duce decât după cel care a sti 
cum s'o fure, şi că o mulțime de feciori de crai 
s'au încercat, da, ce au făcut? că înapoi la vetrele 
lor n'au venit. 


(1) Vezi No. 5. 

Fântâna cu apă vie, Luna si toate năzbâtiile au- 
zite, îi trezi dorinti neavute până atunci. 

Tot e el un prăpădit pe lume, scos ca cel mai 
rău din oameni, de ce n'ar încercă si el şi dacă 
şi-ar rupe gâtul, e!...şi lumea cu elori fără el tot 
una. Si încălecând. pe cal o apucă spre parea unde 
apune soarele. 

Prin ce locuri na umblat, numai codri, si după 
vreme nemăsurată a ajuns la un pod de aramă 
şi a găsit trei fete cu părul de aramă si cu o casă 
plină cu bani de aramă. 

— Bună ziua, trei fete cu părul de aramă, zise 
bäefanul oprindu-si bidiviul. 

— Mulţumesc d-tale, voinice, răspunseră cele trei 
fete, dar încotro? 

— Si băetanul le spuse: 

— Mă duc să caut veleag si tinerețe. 

Iar ele văzându-l frumos îi vorbiră: 

— Hei, hei, voinice, veleag si tinereţe nu găse- 
ști de cât la noi, că cine se duce de aici nu mai 
vine; iar noi avem o casă de ace de aramă şi când 
om găti de numărat acele atunci om muri. 

Dar îlăcăul nostru nu lăsă să isprăvească vorba 
și daruind dijma podului un ban de aramă, se 
pierdù în negura pădurilor si în cântecul vântului. 

Și merge el, merge, zi de vară până în sară; 
noaptea iar și ziua iară și iată-l ajuns la o pădure 
de argint. 

Aici eră un palat tot de argint plin cu bani de 
argint și cu trei fete cu părul de argint. Cine tre- 
cea trebuiă să deă un ban de argint. 

— Bună ziua, trei fete de împărat cu părul de 
argint. 

— Mulţumim voinice: Da ce vânt pe aici? 

— Caut veleag și tinereţe, fetelor. 

— Veleag și tinereţe noi avem si când om găti 
de numărat toţi banii de argint, atunci om muri. 

Flăcăul plăti banul de argint și cu pletele în vânt, 
cu calul nechezând se pierdù în zare. 

Și merge el, merge, trece pădurea de argint, trece 
altele verzi și tot merge, până când dă de un palat 


www.dacoromanica.ro 


ALBINA 175. 
de aur, eu un lan de grâu cu spicele de aur si cu 
trei fete secerätoare cu părul de aur oret Cine tre- 
ceă pe acolo seceră si legă un snop de grâu si apoi 
îşi cătà de drum. 

— Bună ziua, trei fecioare, trei secerătoare, 

cu părul de aur cret. 

— Mulţumim dumitale, voinice. Da ce vânt pe la 
noi? 

— Veleag si tinerete. 

— Veleag si tinereţe, noi avem: toată ziua om 
seceră şi om cântă; grâul l-om treerà și l-om pune 
în hambar ei când om găti de numărat fir cu fir, 
atunci om muri, 

Voinicul secera si el un braţ de grâu ail legă 
în snop și dând bună ziua fetelor se pierdù în 
zarea lumii doinind. 

Si a mers săptămâni, nopţi cu zile la un loc, cân- 
tând de dor si de noroc, prin locuri unde nici pa- 
săre maiastră nu sboară şi ajunse la un palat nu- 
mai de aur şi din pietre scumpe. Aici eră palatul 
soarelui la marginea pământului. La poartă găsi 
o feticä cu părul ca păcura, cu ochii ca murele, cu 
gura ca sângele şi cu faţa ca zorile zilei. Asta eră 
Luna sora soarelui. 

ー Bună ziua, fată mare, îi dă el. 

— Mulţumim dumitale, voinice, dar ce dor te-a 
adus? că pasăre măiastră nu calcă pe aici, dar încă 
om pământean, îi dă fata înroşindu se ca focul. 

— Veleag si tinereţe, zină, îi răspunse flăcăul. 

— Veleag si tinereţe, eu am, îi spuse fata, cu glas 
tremurător şi oftând: vezi fântâna aceea de colo 
cu ghisdele de sticlă? Acolo-i apa vietei. Cine se 
scaldă în ea, să fie bătrân de şapte-zeci de ani, se 
face ca de şapte si nu moare niciodată. 

— Astea le şi căutam, îi dă flăcăul de împărat 
și s» uimi de frumuseţea Lunei, dar şi ea când auzi 
vorbele băetanului se gândi că poate ăsta să fie mai 
volnie so fure. 

Și din vorbă în vorbă prinse a spune şi fata ai- 
doma ce auzise flăcăul prin lume. lar când auzi şi 
ea de pätania lui i se făcu milă și jale de străină- 

tatea lui, si -l luă si după ce -l ospätä, îl duse la 
fântâna cu ghisdele de sticlă din care esì tânăr ca 
de şapte ani, apoi îl ascunse. 

Când veni luminătorul lumii, seara, zise strâm- 
bând nasul: 

— Da ce miroase a om pământean, surioară? 

— A om pământean? Ferească sfântul, ţi s'o 
fi părut, fratioare, unde ai umblat atâtea străinătăţi. 

— O fi, zise soarele, şi ai căută de masă. 

Ce i-apus soră-sa în mâncare, căi-a venit un 
somn de mai să cadă. 

Inaintea palatului aveă un pod între patru brazi 
de argint si acolo se duse soarele să se culce o 
leacă si adormi tun. 

Atunci Luna scoase pe flăcău de unde -l ascun- 
sese si, luând două mere de aur, zestrea ei, şi încă- 
lecând pe cal, o porniră la fugă. Unde? Dumnezeu 
îi stia. Atâta că aveà şi soarele un cal în grajd care 
cum îi văzu fugind, așă a nechezat de s'a trezit 
soarele îngrozit. 

— Ce este? întreabă el îngrijat. 

— Stäpâne, stăpâne, zise calul, surioara ta a fu- 
git cu un fät-frumos. 

— Pot să mai dorm, să mă scol, sä mânâne si 
să-i ajung ? 

— Poţi să faci si dus rece, stăpâne! 

Si soarele, după ce mai trase un somn bun, se 
sculă şi făcu lăutoare în fântâna tinereţii, stätù 
şi la masă şi încălecă şoimanul. 

Hei, hei, unde erau îndrăgostiţii noştri, câte ho- 
tare nu trecuseră? dar calul soarelui numai își în- 
tinse aripele şi când se lăsă fu lângă ei. 

Soarele, nici una nici două, cârpi două palme voi- 
nicului nostru, de văzu stele verzi și îi luă fata, 
lăsându-l să fluere a pagubă. 

Dar băeatul nu se lăsă; mai stătu să se mai des- 
meticească din cele pätite si o porni înapoi. 

Ajunse seara; soarele se gäteà trudit să se culce 
ai Luna să închidă porţile, când numai iată-l si pe el 

(Va urmă). IL Dragoslav. 


www.dacoromanica.ro 


ALBINA 177 


Lucrările agricole în luna Noemvrie. 


Diferile lucrări la câmp. 


In luna aceasta se mai fac lucrări la câmp cari nau 
fost isprăvite în luna Octomvrie. Astfel se fac semänä- 
turi de grâu, se dijmueste porumbul de către proprie- 
tari și arendași; se mai fac arături de toamnă pentru 
semanaturile de primăvara. După ce sa ispravit cu fa- 
cerea ogoarelcr, sau din cauza timpului aceste ogoare 
nu se mai pot face, se incepe cu caratul balegarului pe 
acele locuri cari în primăvară trebuesc semanate. Se 
cară numai acel bălegar care este putrezit pe jumătate. 
Acest lucru se cunoaște dupe paiele amestecate cu bă- 
legar cari sunt înnegrite si se rup usor. Pe câmp gră- 
mezile de bălegar se fac de aceeași mărime și de o po- 
trivă depărtate. Fiindcă numai astfel balegarul räspân- 
dit pe suprafaţa pământului, va face ca rodirea câm- 
pului să fie aceeași. 


In grădina de pomi roditori. 


In grădina de pomi ca și în podgorii se fac sădiri de 
pomi roditori, cu port altoi de viță americană, cu co- 
paci de pădure și cu semănatul seminţelor de copaci. 

In grădina de legume. 

Daca locul nu s'a putut săpă în luna Octomvrie, se 
sapă în această lună și dacă timpul este bun se poate 
sadi usturoiul de toamnă. 

In pădure. 

Se face tăiatul lemnelor de foc si de constructiunii 
lemnele destinate pentru foc se fac stânjeni sau metr 
cubi, cari trebuesc scoase din pădure până la 1 Martie; 
iar lemnele destinate la constructiuni trebuesc ferite de 
ploi şi căldura soarelui ca să nu putrezească. 

Inlrelinerea vitelor. 

Vitele cari mai fac lucrări la câmp, trebuesc bine hră- 
nite cu fân bun si cu rădăcini de sfeclă; iar celelalte 
vite casì oile în timpul zilei găsesc încă destulă iarbă 
prin porumbistele nearate, ca si prin alte locuri. Dacă 
timpul a devenit ploios și friguros, vitele se tin la grajd 
sau cosare. 

In timpul iernei, vitelor li se dă ca hrană pe lângă 
fân natural sau artificial și rădăcini de sfeclă, de mor- 
covi, de păstârnac, de nap porcesc și cartofi. Aceste 
rădăcini este bine ca să se toace si să se amestece cu 
fân, cu pae ori cu coceni, cari dau o bună hrană pen- 
tru vite. 

Dintre rădăcini, cailor li se dă numai cele de morcovi; 
iar vacilor de lapte, rădăcini de păstărnac şi morcov, a- 
ceste rădăcini dau laptelui o coloare galbenă şi-l fac bogat 
în unt. Ca hrană se mai pot da și borhoturile ce rămân 
dela fabricele de bere si rachiuri, etc., precum si tur- 
tele de in si de cânepă. La vacile de lapte nu se pot 
da borhoturi, pentru ca laptele se acreste și capătă si 
un miros urit. 

Apa ce se dă vitelor în timpul iernei trebue să aibă 
o căldură de ro 一 r2 gr. centigrade si daca se poate să 
se dea în grajd. Adapatul vitelor iarna se face de 2 
ori pe zi. 

Se pune drobul de sare în esle si vitele ling atât cât 
le trebue. Sarea mărește pofta de mâncare, ajută la 
mistuire și la asimilarea părților hrănitoare. 


Bălegarul. 


Balegarul care se scoate în fiecare zi din grajdul vi- 
telor, se pune pe un loc numit arie, departe de grajd 
cam de 12 metri. Aria trebue sä fie bombată și bine 
bătută cu un maiu, ca udul din jalegar să nu treacă 
în pământ; iar daca pământul este mai nisipos, se pune 
deasupra câtevà roabe de pământ galben, care se bate 
bine cu maiul. Bălegarul pe arie se așează în mod re 
gulat cu o furcă de fier, ca grămada să aibă aceeași 
grosime pentru ca putrezirea să se facă deopotrivă. 

Oile. 

In timpul iernei li se da aceeași hrană casì celorlalte 
vite; iar bălegarul se poate scoate dupe 15 zile, dar 
in fiecare seară să li se pună asternut de paie ca să 
nu li se murdărească lâna. 

Porcii. 

Daca scroafele nu sau dat la vier in luna Octomvrie, 

se dau în această lună. Scroafa se întrebuințează ca 

animal de prasila dela varsta de 8 一 g luni, iar vierul 
dela ro luni până la 4 ani. Scroafa poartă sarcina aproape 
4 luni; iar purceii se lasă să sugă 5—6 săptămâni, când 
se pot intarca. Castrarea masculilor se face dupe 6 luni 
dela fätare. Pentru ingrasat se aleg porcii cari au vârsta 
dela 18 luni până la 2 ani, se aleg de obiceiu porcii 
castrati. Timpul cel mai bun este toamna, iar ca hrană 
li se dă cartofi si dovleci fierti, amestecați cu tärâte, 
precum si tot felul de gräunte, ca porumb, etc. Hrana 
trebue dată îndestulă si la ora hotäritä. Cotetul sa fie 
cât se poate de curat; iar sarea de bucătărie se soco- 
teste de 20 gr. pentru fiecare porc. Sarea ce se pune 
în mâncarea lor ajută ca porcii să se îngrașe mai repede. 


Păsările de curle. 


Se hrănesc cu tot felul de gräunte, ca porumb, etc., 
se mai pot hrăni cu malaiu și cu tarate, cu cartofi si 
cu alte rădăcini fierte și amestecate cu mălaiu sau tä- 
rate. Fânul de lucernă si trifoiul tocat și fiert, ameste- 
cat cu mălaiu, este o bună hrană pentru toate pasările 
de curte. 

Cotetele în cari dorm pasările de curte trebue sà fie 
cu mai multe despärtituri, ca pasările sä nu se bata în- 
tre ele; pe lângă päreti se fac cuiburiie în care ouă, 
iar pentru clocit trebue sä fie alte despartituri. Cotetul 
trebue sä fie curatit de murdarie, si din când în când 
trebue să se afume cu pucioasă. Stinghiile pe cari dorm 
gainele să fie in 4 muchi si curatite cel puţin la 2 luni, 
jar întrun colț al cotetului podeala trebue să fie mai 
jos, unde se pune nisip, amestecat cu cenuse şi pucioasă, 
ca să se scalde găinele în timpul iernei. 

Cu cât găinele vor fi mai bine hrănite iarna, cu atât 
vor oua mai mult. 


V. 5. Mosa. 

CEI MAI VECHI AERONAUTI 


Oamenii abiă de cel mult două sute de ani, ţinând seamă 
de călugărul care s'a urcat cu balonul în Barcelona pe la 1710, 
au început a face baloane și a se avântà în văzduh. 

lată înse un paianjen, care a găsit mestesug de călătoreşte 
în aer fără să aibă aripi, ci ajutându-se cu un fir de aţă fabri. 
cată de el. Numele gângăniei e Aranea aeronautica. Toamna 
vedem adesea plutind astfel de fire în aer şi dacă băgăm bine 
seamă, găsim şi paianjenul micut, pe care îl duc. 

Aceşti paianjeni se urcă pe copaci sau pe buruene înalte, se 
dau cu capu ’n jos, aruncă un fir sau mai multe dia ghindurile 
ce au supt pântece şi se lasă în voea vântului, Întinzând labele: 
Adierea duce firul cu paianjen cu tot. Dacă vrea să se coboare, 
strânge, cași cum l-ar depănă, firul şi, ne mai sprijinindu-l, eb 
cade. 

Se ştie că firele sunt dintr'o materie foarte uşoară. Nu ştim 
de nu sunt și goale înnăuntru. Ori cum, plutesc, nu pentru că 
sunt mai uşoare ca aerul, ci pentru că le mână vântul, ca pe 
zmee. Drept vorbind, nu s'ar puteă deci vorbi de baloane, cari 
sunt mai uşoare de cât aerul, nici de aeroplane cu maşină şi 
cu aripi, cari le dau iuțeală, ci, precum spusei, mai curând ar 
aveă asemănare cu zmeele. 

Paianjenul ţine cumpănă prin greutatea sa. 

De altfel, tot asà sboară şi seminţele atâtor buruene, de pildă 
ale păpădiei, ale scailor. Si acestoa au un număr de fire uşoare 
de cari atârnă semânta destul de grea. 

Ori cum să fie, paianjenul aeronaut face une ori călătorii 
lungi. Darwin a văzut căzând pe corabia pe care se află el, 
la 60 de miluri marine dela uscat. Lister i-a văzut trecând, 
foarte pe sus, pe deasupra catedralei din York. 

Hulse si Lister au făcut cercetări asupra acestui fel de pa- 
ianjeni, sunt acuma două sute de ani. L 


A VIZA 


Incepând dela 3 Noemvrie 1909 şi până la noi dispoziţiuni, orele de 
audienţă la d-l Ministru al Agriculturei gi Domeniilor vor fi în toate 
zilele de lucru, dela 11:/,—12!/, ziua, şi anume: 

Luni, Miercuri şi Vineri pentru public, iar 

Marţi, Joi şi Sâmbătă pentru d-nii Senatori şi Deputaţi. 

D-l Secretar general, va primi ca şi până acum în toate zilele dela 
ora 11—12 dimineaţa. 

PAGINA GLUMEATÁ 


CARE PE CARE? 


Bucătăreasa învățase, nu ştiu cum, un corb să se învâr- 
tească pe lângă casă. Ti aruncă din când în când câte o bu- 
cat& de carne sau câte un os. 

Intr'o zi strigă pasărea-i favorită şi-i dete un os. 


Mulțumită, se aşeză să ciugulească ce bruma de carne o 
mai găsi pe el, 


Tată însă că afurisitul de dulău care văzuse toate din 
cușcă, la uşa căreia stă lungit, se apropie încet încet de 
eorb şi-i smulge ciolanul din cioc. Apoi, liniștit şi sigur de 
izbândă, se apucă să-l roază. 

Iar bietul corb se asezä mâniat pe grilajul care închide 
curtea câinelui şi se gândeà ce să facă pentru a-ş răsbună 
de insulta suferită. 

Ce să facă? 

Observă deodată că coada dulăului hrăpitor ese printre 
zăbrelele grilajului... sare jos şi o înhaţă cu ciocul şi trage... 
şi trage... 


j 


| 
' | 
See Nl 


EN 
ka UN 


până când se încovrigă biata coadă, iar bietul dulau テ tipa 
ca 'din gura şarpelui... 


“ Vă închipuiţi că a trebuit să lase osul din gură si a fost 
fericit că a putut să scape şi să se ascunză în cusca lui. 

Iar corbul se arată acum stăpân pe situatie 

Stan Päfitul. 


Târgurile noastre si cele streine. 
Preţul mijlociu la sute de ksr. socotit în franci. 


grâu secară orz 
Germania, Berlin. 29,10 22,10 23,00 
r Manheim. 80,20 22,00 23,00 
Anglia, Londra, 25,10 21,00 21,05 
Austria, Viena. 26 50 21,00 21,50 
„  B.„Pesta, 28,00 21,00 17,00 
Belgia, Louvain. 12,00 16,50 16,50 
i, Bruxeles. 23,00 16,50 16,50 
A Anvers. 21,50 17,50 17,50 
Olanda Croning. 28,00 21,00 16,50 
Italia, Milan. 20,25 21,75 21,00 
Spania, Albacété. 29,15 20,30 16,50 
Elveţia, Geneva. 23,00 21,50 17,50 
America, New-York. 20,50 15,75 17,00 
S Chicago. 19,25 15,75 17,00 

Franţa, Paris. 23 16,00 18 
In alte târg. din Franţa 22,65 16,42 17,24 

La târgul din Brăila. 

Grâul suta de k. s'a vândut cu. . 19—21 1. 
Secara . S Se . 14—15 1. 
_ Orzul de toamnă —. ane ーー11 一 12 1. 
» de primăvară . ERE te heit Eer 11 1. 
Ovăzul Ee e e 49128) 
IERT e er Ef 13—14 I 
POTI DUE. a 19--14 | 
Cincantinul e nnn a a a 13—15 1 
JPEE E 24—25 1. 
Meileren al 
Mazărea . ... ns e, . 16—18 1 
Seminte de Cânepi - a a ey e 


KE 

20,00 
22,05 
14,00 
19,50 
18,25 
16.75 
17,75 
20,00 
16, 50 


si 20 ct. 


si 40 ct. 
şi 70 ct. 


şi 50 ct. 


şi 50 ct. 
şi 25 ct. 


„Şi 25 ct. 

PENTRU DOMNII ABONAȚI 


Incă dela 1 Oetomvrie revista a intrat în al XIII-lea an al 
existenţei sale, rugăm dar călduros pe iubiții noștri abonaţi 
să bine-voiască a ne inaintă, prin mandat postal, micul eost ai 
abonamentului, pentru a ne sent de marile cheltueli ee sun- 
tem nevoiţi a face prin trimiterea chitantelor spre incasare. 

Pe lângă alte îmbunătăţiri ce aducem revistei, anul acesta 
vom da ca supliment şi patru tablouri colorate. In timpul 
funetionärei corpurilor legiuitoare, vom da la cronică desba- 
terile camerei Si senatului. Acestea ne impun cheltueli cari 
arată că suma de 5 lei cât costă abonamentul anual al revis- 
tei, este mult prea mică si deci e o datorie pentru iubiții 
noştrii abonaţi de a ne scuti de cieltueli zadarnice pentru 


incasare. 
ADMINISTRAȚIA. 


mi Ce 
Lioitatiuni. 


ー La 16 Noemvrie 1909, orele 10 a. m., se va tine licitaţia 
a doua la Eforie, pentru 200.000— 250.000 kgr. lemne de foc, 
necesare a se distribui săracilor în exerciţiul 1909 —1910. 


Veste către sătenii români doritori de învățătură, 


La începutul lui Noemvrie anul ecesta (1909) iese dela tipar «Calenda- 
rul Sătenilor» pe 1910 cu următorul cuprins: 

Urare de anul nou (1910); Lumină fraţilor Lumină; 

Cuvânt către săteni; Intâmplările cele mai însemnate de când e lumea; 
Sărbătorile anului 1910; Felurite sfaturi gospodăreşti pe luni; Felurite 
învățături de bine; Scoalele de agricultură pentru fii de săteni; Cum 
trebue făcută rugăciunea si despre rugăciunea nevrednică (vorbele Sf. 
loan gură de aur);Mitropolitul And. Saguna; Familia Regală; Pr. Ca- 
rol la M-rea Putna; Cuza-Vodă şi d-na Elena; Praznicul unui sătean p. 
Cuza-Vodă; Cuvântul Mitropolitului Moldovei către soldaţii dezertori; 
Instiinfare pentu şcoală; Câte bănci si societăţi săteşti, Congresele 
băncilor sätesti din 1909; Cuvântarea săteanului român Androcescu din 
Bucovina la congresul băncilor din Botoşani; Indemnuri la economie, 
casele de cetit în sate; Felurite sfaturi de gospodărie şi plugărie; Cum 
să ne facem o sămânță bună; Surile în gospodărie; Alte istorii de haz. 

Calendarul va ave si chipuri: Mitropolitul Saguna, Regele și Regina, Prin- 
cipele Carol, Cuza Vodă si Doamna Elena, Säteannl Român Androcescu din 
Bucovina. 


— Preţul 40 buni— 


Cine trimete banii pe 15 calendare în sumă de 6 lei va prim) încă 4 
calendare în dar.—Cererile şi banii să se trimeată pe adresa „Cercul 
Deșteptarea Sätenilor* Folticeni. 

s $ 

Tot la Cercul Deşteptarea Sătenilor se mai găsesc: Cărticică de închi- 
năciuni (rugăciuni) trebuitoare ori cărui bun creştin, preţul 15 bani, 
şi Carticic de plugugoare, colinde si cântece de stea, prețul tot 15 bani. 

Cine trimete bani pe 15 cărticele (2 lei 75) va primi 4 carticele în dar. 
Cine trimete pe 30 cârticele, va primi 9 în dar. 


Cercul „Deșteptarea Sătenilor", Folticeni, 


ニーーー テ ーーー ニー テー テー マー マー テーーー ニ ーー ママ ママ ーー ツマ ママ ママ ママ マー 
Weg 


„STEAUA“ 


Societatea «Steaua» are de scop a lucrà pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice si de folos practic, si pentru împiedeca- 
rea, prin toate mijloacele leviuite, a răspândirii 
de scrieri şi publicaţii imorale, sau cu tendinţe 
contrarii statului şi ideii naţionale române. 

Cotizaţia este de cel puţin do; lei pe an, iar pentru învățători, 

reoti rurali si săteni, de cel puţin un leu pe an. Fie-care mem- 

ru este îndatorat ca, în Cl d'in'âiu an după primirea 31, să facă 
a se primi în Societate cel puţin alţi doi membri noi. 

Cererile de inscriere, însoţite de cotizaţia pe un an, se pot a- 
dresà d-lui Spiru C. Haret, strada Verde, București. | 

Comitetul: Președinte, loan Kalinderu, Membru al Academiei Ro- 
m ine.— Vice-preşedinte, Sava Somänescu, mare proprietar, fost senator.— 
Administrator şi casier, Spiru C. Haret, Ministru, profesor univer. 
gilar — Secretar, Const. Banu, profesor secunlar, fost inspector gen: 
lar. — Membrii: Petre Garbovicearu, Administrator al Casei Sf- 
biserici Autocefale Ortodore Române, profesor ln Seminarul Central 
şi director al Sc. Normale a Societăţii pentru învățilura poporului 
român; |. Dimitrescu Procopie, senator, fost Primar al Capitalei; M. 
Vlădescu, fost Ministru, profesor universitar; Cristu S. Negoescu, fost ude 
ministrator al Casei Scoalelor, profesor secundar; Pompiliu Eliade, pro- 
fesor universitar.— Cenzori, Const. Alimänestenuu, inginer de mine; Preotul 
sconom Const, Ionescu, profesor secundar, Const. Alexandrescu, zastitutor. 


Membrii înscriși și cotizafiuni plătite (urmare). 

D-na Eufrosina Ghindar-Teodorini (Ploesti), 4 lei; D-ra Spiro-Paul 
(Ploești), 4 lei; D-ra Matilda Nicolescu (Ploeşti), 3 lei; Paulina Brätescu 
(Ploeşti), 4 lei; D-na E. N, Stoicescu (Ploeşti), 2 lei; LG Dumitraşcu 
(Buzău), 2 lei; Eufrosina I. Dumitraşcu (Buzău), 1 leu; Gh. Gh. Nico- 
lescu (Buzău), 1 leu; Const. Florescu (Răteşti), 1 leu; C. Ratea înv. (Oar- 
ja), 1 leu; D. Galdau învăţ. (Oarja). 1 leu; N. Caragea (Slobozia), 1 leu; 
B. Bârlănescu (Mozoeni), 1 leu; M. Udrescu (Mozveni), 1 leu ; M. Ma- 
rinescu (Negrosi), 1 leu; Pârvu Ionescu (Bârlog), 1 leu; Pr. Ion Pre- 
descu (Serbánesti), 1 leu; Teodor Popescu Mozăceni (se. No. 2), 1 leu; 
Pr. Z. Stănescu (Zlujanu), 1 leu; D Enescu (Negras), 1 eu; S. Ionescu 
(Teiu), 1 leu; Stoica Dumitrescu (Mozoeni p. 2), 1 leu; M. I. Angelescu, 
(Căteasca), 1 leu; D. S. Diaconescu (Furduesti), 1 leu; N. Zamfir (Ro- 
ciu), 1 leu; B. Pătraşcu (Oarja), 1 leu; M. Ionescu (Ciregu), 1 leu; M. 
Popescu ('Țuţuleștii,, 1 leu; G. Enache (Poiana-Lacului), 1 leu; E. S. 
Georgescu (Păduroiu), 1 leu; I. D. Nicolescu (Uda de jos), 1leu; N. Ni- 
colescu (Uda de jos), 1 leu; D. Georgescu (Uda de sus), 1 leu; Pr. M. 
Mihăilescu (Uda de sus), 1 leu; Pr. V. Petrescu (Richitelele de jos), 1 
leu; Pr. Gh. Rădulescu (Richiţelele de sus), 1 leu; D. Rădulescu (Oarja), 
1 leu; Gh. Beiu Palade, profesor (Peatra Neamţ), 5 lei; G. G. Nădejde 
(laşi), 2 lei; Niculae Mazere (Iaşi), 5 lei; Const. Sporea (Iași), 2 lei; Al- 
berto Cirilo (Iaşi), 2 1eii V. Circu-(Iași),2 lai; Neagoe Popea (Iasi), 2 lei. 

Numărul membrilor înscrişi în cursul anului 1909 este de 700, iar 
veniturile societăţii, tot în acest timp, sunt de 4.780 lei. 


(Va urmă în numărul viitor) 

„VICTORIA“ 


Societate anonimă de asigurări generale si reasigurări 
IN BUCUREȘTI 


~ Direcţiunea Generală: 10, Strada Doamnei 10 — 
Ce 


CAPITAL STATUTAR LEI 5.099.000 
INTAIA EMISIUNE LEI 1.000.000 


SOCIETATEA ASIGURA: 


a) contra pagubelor cauzate de Incendiu si Explozie, precum si în contra Temt ot şi Ciclonului; 
b) asigurări asupra Vietei si Rentei viagere ; 

c) contra pagubelor de Transport maritim, fluvial și terestru ; 

d) contra pagubelor cauzate de Grindină la voreale si vii; 

e) contra accidentelor corporale şi a consecintelor ră-punderei civile ; 

f) contra pagubelor provenite din Mortalitatea vitelor; 

9) contra spargerii oglinzilor, geamurilor şi firmelor de cristal, etc. 


Societatea «VIOTORIA» asigură în mod gratuit clădirile in constructiune până ln punerea acoperişului, dar in- 
formiuni mai detaliate a se cere Direcţiunii societăţii. 


a Reprezentanţa general&—Bucurestí, str. Karagheorghevici, 3. 


Inat. de Arte Gralice „CAROL GOBL" Ser |, St. Raaldeacu 

